Case ID: 1223651
Sentence 4: Cavabdeh inzibati orqan iddia tələbinə etiraz edərək bildirmişdir ki, iddia tələbi əsassız olduğundan aşağıdakı səbəblərdən təmin edilə bilməz.İşin tam və hərtərəfli araşdırılması üçün iddiaçının ehtiyata buraxılmasına dair əmrin verilməsinə əsas olmuş sənədlər əldə edilmiş, aşağıdakılar müəyyən edilmişdir.N nömrəli hərbi hissənin qərargah rəisi-tabor komandirinin müavini raportla N nömrəli hərbi hissə komandirinə müraciət edərək, İddiaçı xidmətdə yol verdiyi nöqsanlara, tutduğu vəzifəyə laqeyd yanaşdığına, göstərilən iradlardan nəticə çıxartmadığına görə kiçik zabitlərin şərəf məhkəməsini keçirilməsi barədə vəsatət qaldırmışdır.Şərəf məhkəməsində iştirak edən heyət çıxış edərkən iddiaçının xidmət etdiyi müddət ərzində şəxsi heyətin idarə etməsində çətinlik çəkdiyini, verilən tapşırıqları yerinə yetirə bilməməsi, yuxarı komandanlıq tərəfindən qoyulan tapşırıqlara biganə yanaşmasını, vaxtında icra edə bilməməsini, bölükdə təyin olunan sutkalıq naryadın hazırlıqsız olmasını, nəzarət buraxılış məntəqəsindən şəxsi heyətin buraxılış rejiminə nəzarəti təşkil edə bilməməsini, bölüyə təhkim olunmuş avtomobil texnikasının və silah-sursatın saxlanılmasına laqeyd yanaşmasını, bölükdə olan maddi vəsaitlərin istismarına, qorunub saxlanılmasına və təmirinə biganə yanaşmasını qeyd edərək İddiaçı ordu sıralarından xidməti uyğunsuzluğa görə ehtiyata buraxılmasını təklif etmişdilər.Qeyd olunur ki, kiçik zabitlərin şərəf məhkəməsində kapitan İddiaçı deyilən bütün iradlarla və təkliflərlə razı olmuşdur.İddiaçı barəsində tərtib edilmiş xidməti xasiyyətnamədən görünür ki, o, xidmət müddəti ərzində özünü müsbət cəhətdən, nizamintizamlı, bacarıqlı və işgüzar bir zabit kimi tanıda bilməmişdir.